**REGULAMENT  
Duel intelectual între tinerii din municipiile Iași și Chișinău**

**Republica Moldova, Vadul lui Vodă, 23-24 iulie 2016**

**Capitolul I. Informații generale**- Evenimentul dat face parte dintr-o serie de activități organizate de Clubul Moldovenesc de Jocuri Intelectuale (CMJI) cu suportul Ministerului Tineretului și Sportului al Republicii Moldova.

- Deciziile organizatorice se iau de CMJI, iar în caz de necesitate – acestea sunt coordonate cu reprezentanții clubului de la Iași.  
- Cheltuielile de bază sunt suportate de CMJI, în baza unui grant oferit de Ministerului Tineretului și Sportului al Republicii Moldova.

**Capitolul II. Concursul**

- Concursul se desfășoară pe parcursul a 2 zile (23-24 iulie 2016), la baza Floricica de la Vadul lui Vodă.

- Duelul intelectual pune față în față tineri din municipiile Iași și Chișinău.

- Duelul propriu zis este compus din 3 competiții: Ce? Unde? Când?, Trivia Quiz și Match.

- La finalul duelului va fi desemnată partea câștigătoare (dintre Ialoveni și Chișinău), dar și clasamentul echipelor în cele 3 competiții.

**Capitolul III. Orarul concursului**

|  |  |
| --- | --- |
| **23 iulie, sâmbătă**  12.30-13.00 Sosirea echipelor, cazarea  13.00-13.30 Deschiderea evenimentului  13.30-14.00 Prânzul  14.00-16.30 **Joc Ce? Unde? Când?**  16.30-17.00 Coffee break  17.00-19.00 **Joc Trivia Quiz**  19.00-20.30 Cina / timp liber  20.30-… Board games / comunicare | **24 iulie, duminică**  08.30-09.00 Dejunul  09.00-10.30 **Match cinematografic**  10.30-11.00 Închiderea evenimentului, decernarea diplomelor și oferirea premiilor |

**Capitolul IV. Competiția de Ce? Unde? Când?**- Competiția va fi compusă din 36 de întrebări de Ce? Unde? Când? Întrebările vor fi distribuite în 3 runde a câte 12 întrebări.

- Pachetul va avea o dificultate medie, cu întrebări din toate domeniile. Majoritatea întrebărilor nu vor necesita cunoștințe foarte aprofundate, răspunsurile putând fi deduse logic și prin discuții.

- Se joacă după regulile standarde ale formatului sportiv: după citirea întrebării echipa discută un minut și oferă răspunsul în scris.

- Clasamentul competiției este realizat în baza nr. de răspunsuri corecte. În caz de egalitate, este avantajată echipa care a dat un răspuns mai aproape de final.

**Capitolul V. Competiția de Trivia Quiz**- Competiția este compusă din 6 runde tematice (inclusiv o rundă muzicală și una de conexiuni). Fiecare rundă este compusă din 10 întrebări. Echipele dau răspunsurile după fiecare rundă.

- Regula jokerului. O dată per joc, fiecare echipă poate lua o rundă joker, anunțând despre asta înainte de startul rundei. Echipa va dubla punctele acumulate la runda respectivă.

- Spre deosebire de competiția de Ce? Unde? Când?, întrebările de la Trivia Quiz se bazează mai mult pe cunoștințe.

- Clasamentul competiției este realizat în baza nr. de puncte acumulate. În caz de egalitate, este avantajată echipa care a dat un nr. mai mare de răspunsuri corecte la oricare rundă, fără a lua în considerație jokerul.

**Capitolul VI. Competiția de Match cinematografic**- Competiția este compusă din 30 de întrebări grupate în 3 runde a câte 10 întrebări.

- Echipele primesc la startul jocului toate răspunsurile corecte și alte 6 răspunsuri în plus, toate răspunsurile fiind postere de filme.

- Întrebările sunt o combinație de întrebări de Ce? Unde? Când? și Trivia Quiz. Pe alocuri este necesară logica și intuiția, uneori cunoștințele în domeniu.

- Echipele răspund la întrebări utilizând foițele primite. Astfel, în cazul în care o echipă răspunde greșit la o întrebare, sunt șanse mari să nu mai poată răspunde corect la încă o întrebare pentru că a utilizat deja răspunsul respectiv.

- Pentru întrebările de la prima rundă se oferă 60 de secunde de gândire, pentru cele de la runda 2 - 45 de secunde, iar pentru cele de la runda finală - 30 de secunde.

- Clasamentul competiției este realizat în baza nr. de răspunsuri corecte. În caz de egalitate, este avantajată echipa care a dat un răspuns mai aproape de final.

**Capitolul VI. Participanţii  
- Orientativ, cele 2 părți vor fi reprezentate: Chișinău - de 10 echipe, Iași - de 6 echipe.**

**- O echipă va fi compusă din cel mult 6 jucători de bază și opțional, cel mult 1 jucător de rezervă. În fiecare echipă vor fi cel puțin 4 jucători. Componenţa finală a echipelor va fi comunicată organizatorilor în ziua competiţiei.**  
- Modificările în componenţă se pot face între runde. 

**Capitolul VII. Rezultatul duelului**- Pe lângă clasamentul fiecărei competiții în parte (CUC, TQ și Match) va fi realizat și un scor general între cele 2 părți duelante.

- Clasamentul general va fi compus din punctele obținute de echipele după următorul principiu (pentru fiecare dintre cele 3 competiții):

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Locul ocupat** | **1** | **2** | **3** | **4** | **5** | **6** | **7** | **8** | **9** | **10** |
| **Puncte** | **10** | **9** | **8** | **7** | **6** | **5** | **4** | **3** | **2** | **1** |

**- Se vor aduna toate punctele acumulate de echipele care reprezintă fiecare parte, iar partea cu cele mai multe puncte va fi declarată câștigătoare a duelului.**

**Capitolul VIII. Contestaţiile**- O comisie de contestaţii din cel puțin 2 persoane va fi instituită de către CMJI. Componenţa acesteia va fi anunţata înainte de începutul competiţiei.  
- Comisia de contestaţii se va expune asupra contestaţiilor până la anunţarea rezultatelor finale.

**Capitolul IX. Alte detalii**

- Pe parcursul competițiilor vor fi urmărite regulile de Fair Play (faptul ca echipele să nu se inspire din alte surse, să nu se comunice între echipe în timpul discuției întrebărilor, etc.). În cazul care vor fi depistate astfel de încălcări, persoane sau echipe pot fi rugate să părăsească sala.

- Rezultatele concursului vor fi publicate pe site-ul oficial al Clubului Moldovenesc de Jocuri Intelectuale - [www.cuc.md](http://www.cuc.md), precum şi prin mijloacele media aflate la dispoziţia Autorităților publice locale.